CELEX: 32019D0593
Language: hr
Date: 2019-04-08 00:00:00
Title: Odluka Vijeća (EU) 2019/593 od 8. travnja 2019. o sklapanju, u ime Europske unije, Sporazuma o osnivanju Međunarodne zaklade EU–LAC

12.4.2019   
               
               
                  HR
               
               
                  Službeni list Europske unije
               
               
                  L 103/1
               
            
         ODLUKA VIJEĆA (EU) 2019/593
         od 8. travnja 2019.
         o sklapanju, u ime Europske unije, Sporazuma o osnivanju Međunarodne zaklade EU–LAC
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 37.,
         uzimajući u obzir Ugovor o funkcioniranju Europske unije, a posebno njegov članak 209. stavak 2. i članak 212. stavak 1. u vezi s člankom 218. stavkom 6. drugim podstavkom točkom (a) i člankom 218. stavkom 8. drugim podstavkom,
         uzimajući u obzir zajednički prijedlog Visokog predstavnika Unije za vanjske poslove i sigurnosnu politiku i Europske komisije,
         uzimajući u obzir suglasnost Europskog parlamenta (1),
         budući da:
         
                     (1)
                  
                  
                     U skladu s Odlukom Vijeća (EU) 2016/1873 (2), Sporazum o osnivanju Međunarodne zaklade EU–LAC („Sporazum”) potpisan je 25. listopada 2016., podložno njegovu kasnijem sklapanju.
                  
               
                     (2)
                  
                  
                     Sporazumom će se Zaklada EU–LAC osnovati kao međunarodna organizacija s pravnom osobnošću u skladu s međunarodnim javnim pravom.
                  
               
                     (3)
                  
                  
                     Kada djeluju u okviru Zaklade EU–LAC, Unija i njezine države članice trebale bi koordinirati svoja stajališta u skladu s Ugovorima i načelom lojalne suradnje.
                  
               
                     (4)
                  
                  
                     Sporazum bi trebalo odobriti,
                  
               DONIJELO JE OVU ODLUKU:
         
            Članak 1.
            Sporazum o osnivanju Međunarodne Zaklade EU–LAC odobrava se u ime Unije.
            Tekst Sporazuma priložen je ovoj Odluci.
         
         
            Članak 2.
            Predsjednik Vijeća određuje jednu ili više osoba ovlaštenih za polaganje, u ime Unije, isprave o ratifikaciji predviđene u članku 24. Sporazuma.
         
         
            Članak 3.
            Ova Odluka stupa na snagu na dan donošenja.
         
         
            Sastavljeno u Luxembourgu 8. travnja 2019.
            
               
                  Za Vijeće
               
               
                  Predsjednica
               
               F. MOGHERINI
            
         
         
            (1)  Suglasnost od 4. listopada 2017. (još nije objavljena u Službenom listu).
         
            (2)  Odluka Vijeća (EU) 2016/1873 od 10. listopada 2016. o potpisivanju, u ime Europske unije, Sporazuma o osnivanju Međunarodne zaklade EU–LAC (SL L 288, 22.10.2016., str. 1.).